Eva Braum

Si Eva Anna Paula Braum, nagadan Eva Anna Paula Hitler (6 Peb. 1912 - 30 Abril 1945), iyo an haloyan nang kaiba-iba ni Adolf Hitler asin, sa halipot na panahon, nagin niyang tunay na agom.

Si Braum natagboan si Hitler sa Munich kan siya 17 anyos pa sana asin nagtratrabaho bilang sarong assistant asin modelo kan pararetratong personal na Hitler na iyo man an retratista kan Partido Nazi. Nagkatrato sinda asin naghihilingan na parati pakalihis nin duwang taon kaini. Nag-ngata' siyang maghugot magkaduwang beses sa kaamayan kan saindang relasyon. Kan taon 1936, parte na siya kan ki Hitler na paghaharong duman sa Berghof, harani sa Berchtesgaden asin sa oro-osipon, maray an buhay asin husto sa sustento, kan bilog na panahon kan ika-2 gerang pangkinaban.

Inagom siya asin pinakasalan ni Hitler kan Abril 29, 1945, panahon na gayo na magtataposon an gera, Alagad, dai pang 40 oras kan sinda kinasal, pareho naghugot. 

 Kaamayan kan saiyang buhay 

An mga magurang ni Braum iyo sinda Friedrich "Fritz" Braum, sarong maestro, asin si Franziska "Fanny" Kronburger na pareho guminikan sa maray na pamilyang Bavario. May duwa siyang tugang na babae, si Ilse, namundasg taon 1909 asin si Margarethe "Gretl" namundag taon 1915.

Nagadal siya sa sarong liceo, dangan sarong taon siya nag-entra sa sarong business school kun saen tama sana an mga grado asin nagpahiling nin apisyon sa isports. Pirang bulan siya nagin receptionist sa sarong eskwelahan medikal tapos nagin siyang lab assistant asin modelo nin retratista na si Heinrich Hoffmann, na natongod man iyo an retratista kan Partido Nazi. Kaya nasompongan niya si Hitler huli sa pangyaring ini asin si Hitler 23 na taon mas gurang saiya na nagpabisto saiya sa pangaran na "Herr Wolff". Saiyang ino-osipon sa mga kabiristo na si Hitler " sarong magalang na tawo na may diit na kagurangan, may naiibang hitsura kan bigote, naka-amerikanang mapu'saw an kolor asin may daro-darang kopyang gamosa." Nasabi man daa na si Hitler nabihag sa kolor kan mata ni Baraun na nakakaagid sa mata kan saiyang ina. An mga magurang ni Braun kontrang gayo kan relasyon niya ki Hitler asin ta sa laog nin duwang taon kan relasyon nagin sanang ini hilom sa kadaklan.

 Dugang na babasahon 
 Lambert, Angela The Lost Life Of Eva Braun: 2007--St. Martin's Press
 In de ban van Hitler: Maria Reiter, Geli Raubal, Unity Mitford, Eva Braun ni Alex Alexander - 2005
 Eva Braun: Hitler's Mistress ni Nerin E. Gun, 1969